‘રાસમાળા’ લખવા માટે ફાર્બસે 'પ્રબંધચિંતામણી', 'દ્વયાશ્રય', 'શત્રુંજય માહાત્મ્ય', 'કુમારપાળચરિત્ર', ‘કુમારપાળ પ્રબંધ’, ‘ભોજપ્રબંધ’, ‘વસ્તુપાળ તેજપાળનો રાસ’, ‘કુમારપાળ રાસો’, ‘ગરુડપુરાણની પ્રેતમંજરી’ વગેરે સંસ્કૃત તથા પ્રાકૃત પુસ્તકો, તેમજ મારવાડી ભાષાનો ‘પૃથુરાજ રાસો’, હિન્દી ભાષામાં રચાયેલી ‘રત્નમાળા’ અને ‘જગદેવ પરમારની વાત’, અંગ્રેજીમાં એલ્ફિન્સ્ટન કૃત ‘હિંદુસ્તાનનો ઇતિહાસ’, કર્નલ જેમ્સ ટોડકૃત રાજસ્થાનના બે ભાગ, ગ્રાન્ટ ડફે ત્રણ ભાગમાં લખેલ મરાઠાઓનો ઇતિહાસ વગેરે ગ્રંથો તેમજ ઇસ્ટ ઇન્ડિયા કંપનીની મંજૂરી મેળવી ઇંગ્લેન્ડના ઇન્ડિયા હાઉસના દસ્તાવેજોનો પણ અભ્યાસ કર્યો.